Република Србија

Општина Медвеђа

Општинска управа општине Медвеђа

Одељење за урбанизам

Одсек за спровођење обједињене процедуре

за издавање аката у области изградње

Број: ROP-MED-21131-ISAW-1/2025

Заводни броj: 003131144 2025 06154 004 009 351 171

Датум: 17. јул 2025. године

Медвеђа

Одсек за спровођење обједињене процедуре за издавање аката у области изградње Одељења за урбанизам Општинске управе општине Медвеђа, улица Краља Милана број 48, поступајући по захтеву који је Владан Драговић из Сијаринске бање (нема улице бб.), као инвеститор, поднео кроз Централно информациони систем кроз који се спроводи обједињена процедура преко овлашћеног пуномоћника Бојане Вукадиновић из Прокупља, улица Ратка Павловића 14/10, а који се односи на издавање решења о одобрењу за извођење радова реконструкције стамбеног објекта на кат. пар. бр. 151/1 у КО Сијаринска бања, општина Медвеђа, на основу чланова 8ђ. и 145. Закона о планирању и изградњи („Службени гласник РС“, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), члана 27. Правилника о поступку спровођења обједињене процедуре електронским путем („Службени гласник РС“, бр. 96/2023), члана 4. Правилника о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи („Службени гласник РС“, бр. 87/2023 и 16/2024) и члана 136. Закона о општем управном поступку („Службени гласник РС“, бр. 18/2016, 95/2018 – аутентично тумачење и 2/2023 - одлука УС), а по Овлашћењу начелника Општинске управе општине Медвеђа број 01-031-8/2023-1 од 24. 3. 2023. године, доноси

РЕШЕЊЕ

О ОДОБРЕЊУ ЗА ИЗВОЂЕЊЕ РАДОВА

ИЗДАЈЕ СЕ инвеститору Драговић (Милош) Владану из Сијаринске бање (нема улице бб.), са ЈМБГ 2802977741420, решење о одобрењу за извођење радова реконструкције стамбеног објекта на кат. пар. бр. 151/1 у КО Сијаринска бања, општина Медвеђа, означеног у евиденцији катастра непокретности као објекат број 1, улаз 3 стан број 1.

У самом захтеву наведено је да је објекат „А“ категорије са класификационим бројем 111011 – издвојене куће за становање или повремени боравак, као што су породичне куће, виле, викендице, летњиковци, планинске колибе, ловачке куће ...

Планирани радови се изводе у постојећем габариту и волумену објекта, ради санације кровног покривача и реконструкције два урушена спољна зида, те исти задржава постојеће карактеристике и то: укупна бруто површина износи 133,70 м2, укупна нето површина износи 116,40 м2, спратност Пр+1+2, висине објекта 13,67 м.

Саставни део овог решења је Идејни пројекат број 1106/ИДП-ГС-25 од јуна 2025. године (садржи: 0 – главну свеску и 1 – пројекат архитектуре), у pdf и dwf формату, који је израдило Привредно друштво „Вук инжењеринг 027“ доо Прокупље, улица Ратка Павловића 14/10, главни и одговорни пројектант је Бојана Вукадиновић, дипл. инж. грађ. са лиценцом број 317 8389 04, а у складу са којим ће се изводити одобрени радови.

Предрачунска вредност радова износи 2.700.000,00 динара.

Сходно врсти планираних радова, као и чињенице да се не повећава корисна површина објекта, допринос за уређивање грађевинског земљишта није обрачунат, како је и предвиђено чланом 97. Закона о планирању и изградњи и чланом 11. Одлуке о утврђивању доприноса за уређивање грађевинског земљишта („Службени гласник града Лесковца“ бр. 15/2015 и 5/2017).

Инвеститор је у обавези да:

* Пре почетка извођења радова поднесе овом органу пријаву радова, у складу са чланом 148. Закона о планирању и изградњи и чланом 31. Правилника о поступку спровођења обједињене процедуре електронским путем, у којој се наводи датум почетка извођења радова, уз коју се прилаже полиса осигурања од штете према трећим лицима која може настати извођењем радова закључена у складу са прописима који уређују област ове врсте осигурања, те други прописани докуменати и докази;
* Пре почетка извођења радова обезбеди обележавање грађевинске парцеле, регулационих, нивелационих и грађевинских линија, као и да постави одговарајућу таблу са подацима о објекту и радовима;
* Поштује прописане мере, стандарде и правила у току извођења радова;
* Грађевински отпад настао извођењем радова преда оператеру постројења за третман, односно складиштење отпада, у складу са правилима који уређују ову материју, а који ће му издати документ о кретању истог који је дужан да достави приликом подноншења захтева за издавање употребне дозволе;
* Трајно чува један примерак техничке документације на основу које је издато ово решење.

Сходно члану 145. став 9. Закона о планирању и изградњи инвеститор по завршетку изградње предметног објекта може поднети захтев за издавање употребне дозволе на начин предвиђен чланом 158. Закона о планирању и изградњи и чланом 43. Правилника о поступку спровођења обједињене процедуре електронским путем.

У складу са чланом 8ђ. Закона о планирању и изградњи и чланом 27. Правилника о поступку спровођења обједињене процедуре електронским путем насловљени орган је приступио провери испуњености формалних услова за поступање по захтеву који се односе на надлежност органа за поступање, захтев, његову садржину и приложену документацију, доказе о уплати административних такси и накнада и није се упуштао у оцену приложене пројектно-техничке документације, нити је испитивао веродостојност докумената која су прибављена у процедури изван граница својих овлашћења. За евентуалну насталу штету солидарно одговарају инвеститор и одговорни пројектант који је израдио, потписао и оверио идејни пројекат (личним печатом и квалификованим електронским потписом).

Ово решење престаје да важи уколико се не изврши пријава радова у року од 3 године од дана његове правноснажности.

О б р а з л о ж е њ е

Инвеститор Драговић Владан из Сијаринске бање (нема улице бб.), са ЈМБГ 2802977741420 поднео је преко пуномоћника Бојане Вукадиновић из Прокупља, улица Ратка Павловића 14/10, кроз Централно информациони систем кроз који се спроводи обједињена процедура захтев за издавање решења о одобрењу за извођење радова број ROP-MED-21131-ISAW-1/2025, заводни броj 003131144 2025 06154 004 009 351 171 од 13.07.2025. године, који се односи на планиране радове реконструкције објекта – стана означеног у евиденцији катастра непокретности као објекат број 1, улаз 3 стан број 1., на кат. пар. бр. 151/1 у КО Сијаринска бања, општина Медвеђа, сходно члану 145. Закона о планирању и изградњи и члану 26. Правилника о поступку спровођења обједињене процедуре електронским путем.

Уз захтев је приложена следећа документација:

* Пуномоћје инвеститора број 11/06/2025;
* Идејни пројекат број 1106/ИДП-ГС-25 од јуна 2025. године (садржи: 0 – главну свеску и 1 – пројекат архитектуре), у pdf и dwf формату, који је израдило Привредно друштво „Вук инжењеринг 027“ доо Прокупље, Ратка Павловића 14/10, главни и одговорни пројектант је Бојана Вукадиновић, дипл. инж. грађ. са лиценцом ИКС број 317 8389 04;
* Катастарско-топографски план за предметну локацију од јуна 2025. године, који је израдио „Гео Мап СПЛ" Лесковац, а оверио Зоран Пешић, инж. геодез, са геодетском лиценцом другог реда број 02 0692 17;
* Докази о уплати административних такси за подношење захтева и доношење решења и накнаде за Централну евиденцију.

У поступку који је претходио доношењу овог решења орган је најпре утврдио да је надлежан за поступање по захтеву, да је захтев поднет у прописаној форми и да садржи све прописане податке, да је прибављена сва неопходна документација, као и да су приложени сви докази о уплати такси и накнада.

По службеној дужности, у складу са чланом 17. став 4. Правилника о поступку спровођења обједињене процедуре електронским путем, надлежни орган је прибавио преко интернет сервиса базе података катастра непокретности извод за катастарску парцелу број 151/1 у КО Медвеђа, општина Медвеђа, на основу којег је утврђено да инвеститор има одговарајућу врсту права на посебном делу објекта на којем је планирано извођење радова - право својине са обимом удела 1/1.

У складу са чланом 4. став 2. тачка 12. Правилника о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи, предвиђено је да по захтеву инвеститора за изградњу појединих врста објеката, односно извођење радова, орган надлежан за издавање грађевинске дозволе издаје решење о одобрењу радова, између осталих и за реконструкцију објеката. Увидом у поднету документацију, односно Идејни пројекат, надлежни орган утврдио је да се поднети захтев односи на реконструкцију постојећег објекта без промене у габариту и волумену крова.

Накнада за услуге централне евиденције обједињених процедура у износу од 2.090,00 динара уплаћена је у складу са чланом 22. Одлуке о накнадама за послове регистрације и друге услуге које пружа Агенција за привредне регистре („Службени гласник РС“, бр. 131/2022 и 107/2024 – усклађени дин. износи).

На основу Закона о републичким административним таксама („Службени гласник РС“, бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн., 95/2018, 38/2019 - усклађени дин. изн., 95/2018, 38/2019 - усклађени дин. изн., 86/2019, 90/2019 - испр., 98/2020 - усклађени дин. изн., 144/2020, 62/2021 - усклађени дин. изн., 138/2022, 54/2023 - усклађени дин. изн. и 92/2023, 59/2024 – усклађени дин. износи, 63/2024 – измена и допуна усклађених дин. износа, 94/2024 и 55/2025 – усклађени дин. износи) извршена је уплата административних такси на тек. рач. бр. 840-742221843-57, модел 97, позив на број 21-067-06153: за захтев у износу од 420,00 динара (тарифни број 1.) и за решење којим се одобрава извођење радова у износу од 600,00 динара (тарифни број 165.).

Уплата накнаде у износу од 900,00 динара извршена је у корист буџета Општине Медвеђа на тек. рач. бр. 840-742351843-94, модел 97, позив на број 21-067-06153, по тарифном броју 4. Одлуке о накнадама за рад Општинске управе општине Медвеђа („Службени гласник града Лесковца“, бр. 9/2014, 31/2015 и 16/2020).

У складу са чланом 1. став 2. Правилника о енергетској ефикасности зграда („Службени гласник РС“, бр. 61/2011), који предвиђа да се одредбе овог правилника не примењују на зграде за које се не издаје грађевинска дозвола, оправдава чињеницу да саставни део приложене документације не чини елаборат енергетске ефикасности.

Сходно члану 53а. став 8. Закона о планирању и изградњи и члану 5. Уредбе о локацијским условима („Службени гласник РС“, бр. 87/2023) инвеститор није био у обавези прибављања локацијских услова узимајући у обзир намену објекта, врсту планираних радова, као и чињеницу да није захтевано додатно прикључење на комуналну и другу инфраструктуру.

Поступајући по поднетом захтеву применом позитивних прописа утврђено је да су испуњени услови за одобрење ближе описаних радова те је одлучено као што у диспозитиву гласи.

Поука о правном средству: Против овог решења може се изјавити жалба Министарству

грађевинарства, саобраћаја и инфраструктуре у року од осам дана од пријема истог. Жалба се подноси преко Централно информационог система кроз који се спроводи обједињена процедура уз достављање доказа о уплати републичке административне таксе у износу од 610,00 динара, на тек. рач. бр. 840-742221843-57, модел 97, позив на број 21-067-06153, а у складу са тарифним бројем 6. Закона о републичким административним таксама и последњим усклађеним износима.

Доставити:

* Подносиоцу захтева,
* Грађевинском инспектору,
* РГЗ СКН Медвеђа (након пријаве радова),
* Архиви.

 Обрадила Шеф одсека

Милица Шарац, дипл. прав. Марко Стојановић, дипл. прав.